CELEX: 32005R1294
Language: fi
Date: 2005-08-05 00:00:00
Title: Komission asetus (EY) N:o 1294/2005, annettu 5 päivänä elokuuta 2005, maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa annetun neuvoston asetuksen (ETY) N:o 2092/91 liitteen I muuttamisesta

6.8.2005   
            
            
               FI
            
            
               Euroopan unionin virallinen lehti
            
            
               L 205/16
            
         
      KOMISSION ASETUS (EY) N:o 1294/2005,
   annettu 5 päivänä elokuuta 2005,
   maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa annetun neuvoston asetuksen (ETY) N:o 2092/91 liitteen I muuttamisesta
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon maataloustuotteiden luonnonmukaisesta tuotantotavasta ja siihen viittaavista merkinnöistä maataloustuotteissa ja elintarvikkeissa 24 päivänä kesäkuuta 1991 annetun neuvoston asetuksen (ETY) N:o 2092/91 (1) ja erityisesti sen 13 artiklan toisen luetelmakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2092/91 liitteessä I säädettyjen luonnonmukaista tuotantoa tiloilla koskevien periaatteiden mukaisesti eläimet on ruokittava luonnonmukaisesti tuotetulla rehulla. Viljelijät voivat 24 päivänä elokuuta 2005 päättyvän siirtymäkauden aikana käyttää rajoitetun osuuden tavanomaisesti tuotettuja rehuja, jos he voivat osoittaa, ettei luonnonmukaisesti tuotettuja rehuja ole saatavilla.
            
         
               (2)
            
            
               Näyttää siltä, ettei yhteisössä ole riittävästi tarjontaa täyttämään luonnonmukaisten rehujen kysyntää 24 päivän elokuuta 2005 jälkeen, erityisesti kun on kyse yksimahaisten ja vähemmässä määrin märehtijöiden tuotannon ylläpitämiseen tarvittavista runsaasti valkuaisaineita sisältävistä rehuista.
            
         
               (3)
            
            
               Sen vuoksi on tarpeen säätää siirtymäkauden jatkamisesta, jonka aikana tavanomaisesti tuotettujen rehujen käyttö voidaan sallia.
            
         
               (4)
            
            
               Sen vuoksi asetus (ETY) N:o 2092/91 olisi muutettava.
            
         
               (5)
            
            
               Kun otetaan huomioon toimenpiteen kiireellisyys, joka johtuu siitä, että tavanomaisesti tuotettujen rehujen käyttöä koskevan säännöksen voimassaolo päättyy 24 päivänä elokuuta 2005, tämän asetuksen olisi tultava voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            
         
               (6)
            
            
               Tässä asetuksessa säädetyt toimenpiteet ovat asetuksen (ETY) N:o 2092/91 14 artiklassa perustetun komitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (ETY) N:o 2092/91 liite I tämän asetuksen liitteen mukaisesti.
   2 artikla
   Tämä asetus tulee voimaan seuraavana päivänä, kun se on julkaistu Euroopan unionin virallisessa lehdessä.
   Sitä sovelletaan 25 päivästä elokuuta 2005.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä elokuuta 2005.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 198, 22.7.1991, s. 1. Asetus sellaisena kuin se on viimeksi muutettuna komission asetuksella (EY) N:o 2254/2004 (EUVL L 385, 29.12.2004, s. 20).
   
      LIITE
      Muutetaan asetuksen (EY) N:o 2092/91 liitteessä I oleva B osa seuraavasti:
      Korvataan 4.8 kohta seuraavasti:
      ”Poiketen siitä, mitä 4.2 kohdassa säädetään, tavanomaisesti tuotetun rehun rajoitetun osuuden käyttö on sallittua, jos viljelijät voivat osoittaa jäsenvaltion tarkastuslaitosta tai -viranomaista tyydyttävällä tavalla, että he eivät pysty saamaan yksinomaan luonnonmukaisella tuotantotavalla tuotettua rehua.
      Tavanomaisesti tuotettujen rehujen sallittu enimmäisosuus 12 kuukauden jaksolla on
      
                  a)
               
               
                  kasvinsyöjillä: 5 prosenttia 25 päivän elokuuta 2005 ja 31 päivän joulukuuta 2007 välisenä aikana;
               
            
                  b)
               
               
                  muilla lajeilla
                  
                              —
                           
                           
                              15 prosenttia 25 päivän elokuuta 2005 ja 31 päivän joulukuuta 2007 välisenä aikana,
                           
                        
                              —
                           
                           
                              10 prosenttia 1 päivän tammikuuta 2008 ja 31 päivän joulukuuta 2009 välisenä aikana,
                           
                        
                              —
                           
                           
                              5 prosenttia 1 päivän tammikuuta 2010 ja 31 päivän joulukuuta 2011 välisenä aikana.
                           
                        
            Nämä luvut lasketaan vuosittain maataloudesta peräisin olevien rehujen sisältämästä kuiva-aineesta. Tavanomaisesti tuotettujen rehujen sallittu enimmäisosuus päivittäisestä annoksesta saa olla vuodenaikojen mukaista eläinten vuotuista laiduntamisjaksoa lukuun ottamatta 25 prosenttia kuiva-aineesta laskettuna.”